APL. “Arsenal” 6 ta gol urilgan o‘yinda “Chelsi”dan ustun keldi, “Manchester Siti” o‘z maydonida yirik hisobda g‘alaba qozondi (video)

Futbol bo‘yicha Angliya chempionatining bir qator qoldirilgan o‘yinlari 20-aprel, chorshanba kuni bo‘lib o‘tdi.

“Chelsi” 25-turning qoldirilgan o‘yinida o‘z maydonida “Arsenal”ni qabul qildi. Uchrashuvning 13-daqiqasida Edvard Nketia hisobni ochdi. 17-daqiqada Timo Verner muvozanatni tikladi. 27-daqiqada Emil Smit-Rou “kanonirlar”ni hisobda oldinga olib chiqdi. 32-daqiqada Sezar Aspilikueta hisobni tenglashtirdi.
Ikkinchi bo‘lim boshida Nketia gol urib, dublni rasmiylashtirdi. Uchrashuv yakunlanishi arafasida Bukayo Saka penaltidan unumli foydalanib, “Arsenal”ning g‘alabasini ta’minladi.

“Manchester Siti” 30-tur doirasidagi o‘yinda “Brayton” bilan bahs olib bordi va 3:0 hisobida g‘alaba qozondi. “Shaharliklar” safida Riyod Mahrez, Fil Foden va Bernardu Silva o‘z hisobiga gol yozdirib qo‘ydi.

Pep Gvardiola shogirdlari ushbu g‘alabadan so‘ng ochkolari sonini 77 taga yetkazdi va 1-o‘ringa ko‘tarilib oldi. “Brayton” 40 ochko bilan 10-pog‘onadan joy olgan. “Arsenal” 57 ochko bilan 5-o‘rinda borayotgan bo‘lsa, “aristokratlar” 62 ochko bilan 3-o‘rinni band etib turibdi.
APL
Qoldirilgan o‘yinlar
20-aprel, chorshanba
25-tur
Gollar: 0:1 – 13 Nketia, 1:1 – 17 Verner, 1:2 – 27 Smit-Rou, 2:2 – 32 Aspilikueta, 2:3 – 57 Nketia, 2:4 – 90 Saka (penalti).
“Chelsi”: Mendi, Aspilikueta, Kristensen (Tiago Silva, 46), Sarr, Jeyms, Alonso (Ziyosh, 81), Kante, Loftus-Chik, Maunt, Lukaku (Haverts, 60), Verner.
“Arsenal”: Remsdeyl, Uayt, Holding, Gabriel, Nunu Tavaresh, Jaka, an-Nenni, Edegor, Smit-Rou (Soaresh, 75), Nketia (Martinelli, 70), Saka (Lyakazett, 90).
Ogohlantirishlar: Sarr (65), Maunt (84), Gabriel (90), Aspilikueta (90).
Gollar: 1:0 – 53 Mahrez, 2:0 – 65 Foden, 3:0 – 82 Bernardu Silva.
“Manchester Siti”: Ederson, Joau Kanselu, Stounz (Zinchenko, 77), Lyaport, Ake (Ruben Diash, 46), Gundo‘g‘an, de Bryuyne (Gabriel Jezus, 83), Rodri, Bernardu Silva, Foden, Mahrez.
“Brayton”: Sanches, Lempti (Uebster, 61), Dank, Veltman, Kukurelya, March, Mak Allister, Mvepu, Kaysedo (Sarmiento, 73), Gross, Uelbek (Mope, 77).
Ogohlantirishlar: Mak Allister (79), Uebster (81), Dank (89).
Gollar: 0:1 – 5 Barns, 1:1 – 90 Risharlison.
Gol: 1:0 – 32 Almiron.